Gabriel Reed

**Gabriel Kristoffer Gabrielsen Reed** (1869&ndash;1957) var en norsk lærer, fiolinist, slåttekomponist og idrettsutøver. 

## Biografi
Reed var født på på Re i Breim gikk et år på Amtsskolen i Innvik og tok deretter utdanning ved til Lærerhøyskolen på Hamar. Han skal ha blitt uteksaminert med beste karakterer.

Etter årene på Hamar flyttet Reed hjem til Breim og ble der lærer og klokker, og drev gården på Re. Han var en mye brukt taler i bygda.

Reed var ivrig på friluftsliv og fjellvandring. Sommeren 1897 arrangerte han søndagsvandring til Brekka, det høyeste punktet på fjellovergangen på Utvikfjellet. Ungdommer fra både Breim og Utvik ble med. Samlingen ble starten på de årlige Brekkestevnene som ble arrangert den første søndagen i august.

## Idrettsutøver og -leder
I perioden før unionsoppløsningen var det en folkevæpningsbevegelse i landet som Reed engasjerte seg i og var en periode formann i *Sogn og Fjordane Folkevæpningslag*. Reed var med å etablere *Nordfjord skyttarsamlag*. 
Etableringen av det første idrettslaget i Breim, Breim Idrætsforening, i 1899 ble til med Gabriel Reed som forkjemper. 

I løpet av årene på lærerutdanning i Hamar ble Reed aktiv skøyteløper. Under et nasjonalt stevne på Hamar 17. mars 1889 gikk 20 år gamle Gabriel K G Reed inn til bronse på 5000 meter på personlig rekord med tiden 10.13,40. I boka «50 idrettsheltar frå Sogn og Fjordane», fra 2017, av NRK-journalist Rune Fossum Lillesvangstu mener forfatteren at Reed en stund hadde syvende beste tid på verdensstatistikken.

Tilbake i Breim ble Reed ivrig på å etablere skøyteløp som sport i Nordfjord. Han ble selv vinner av det første Nordfjordmesterskapet på skøyter.

Reed var aktiv skytter i mer enn 60 år og møtte på skytterstevner selv i en alder på 80 år. I 1907 ble landsskytterstevnet holdt i Oslo, med over 1000 deltakere for første gang. Skytebanen til Oslo Østre Skytterlag var arena. Mathias Glomnes vant med hele 7 poeng klaring til nummer to, Anders Skuterud og Gabriel Reed, da for Indre Gloppen Skyttarlag, like bak som nummer tre.

## Felespiller og komponist
Gabriel Reed var en dyktig spillemann på hardingfele. Han spilte mye i bygda, ikke minst under bryllup. Han ble læremester for mange unge musikere i Breim og flere av de beste spillemennene i Nordfjord. Han stod også som komponist for en rekke slåtter. I forbindelse med bryllupene han spilte i var det vanlig at han komponerte en slått til brudeparet.

### Diskografi
Gabriel Reeds komposisjoner er utgitt av flere kjente musikere.
* 1992: *Velkje (vesle) Lomen*, spor på albumet *Strengeleik* av gruppa Honndalstausene
* 1992: *Springar*, spor på albumet *Strengeleik* av gruppa Honndalstausene
* 2000: *Brudemarsj Etter Gabriel Reed*, spor på albumet *Trollfugl* av gruppa Streif med blant andre Torbjørn Økland
* 2001: *Masurka*, spor på albumet *Marylands* av gruppa Marylands
* 2001: *Marsj / Polka*, spor på albumet *Marylands* av gruppa Marylands
* 2005: *Fjelljom*, spor på albumet *[[Gamaltnymalt]]* av trioen Einar Mjølsnes, Håkon Høgemo og Sigrid Moldestad

## Oppmerksomhet
I 1949 ble Reed hedret med Kongens fortjenstmedalje i gull for sin innsats for ungdommen.

I 1963 gikk ungdomslaget i Utvik og Breim idrettslag sammen og fikk laget en minnestein over Gabriel Reed. Steinen er en bauta på over 5 meter med et innfelt portrettrelieff laget av Alv Nyland, støpt i bronse. Den er plassert godt synlig på Utvikfjellet, stedet hvor Reed etablerte Brekkestevnene. Under relieffet har Amund Mork laget teksten.

Reeds historie er fortalt i boka «50 idrettsheltar frå Sogn og Fjordane», fra 2017, av NRK-journalist Rune Fossum Lillesvangstu.

## Referanser




## Litteratur
* 
* 
* 
* 

## Eksterne lenker
* 
* 
* 
* Om Reed hos Marcus - Spesialsamlingene ved Universitetsbiblioteket i Bergen
* Gabriel Reeds musikk gjengitt på Youtube
*